Bronius Krakevičius

Bronius Krakevičius (g. 1963 m. spalio 14 d. Dubičiuose) – Lietuvos fotografas, kunigas.

 Biografija 
1984–1990 m. studijavo Kauno tarpdiecezinėje kunigų seminarijoje. 1990 m. gegužės 27 d. Vilniaus šv. Stanislovo ir šv. Vladislovo arkikatedroje bazilikoje arkivyskupo Julijono Steponavičiaus pašventintas kunigu.https://www.vilnensis.lt/dvasininkai/bronius-krakevicius/

Nuo 1990 metų dirbo įvairiose pietų Lietuvos parapijose. 2002–2011 m. Druskininkų Švč. Mergelės Marijos Škaplierinės parapijos klebonas, 2011–2021 m. – Valkininkų Švč. Mergelės Marijos Apsilankymo parapijos klebonas. Nuo 2021 m. – Marcinkonių Šv. apaštalų Simono ir Judo Tado ir Kabelių Švč. Mergelės Marijos Ėmimo į dangų parapijų klebonas.https://www.xxiamzius.lt/numeriai/2010/05/28/laikzmon_01.html Nuo 2025 m. paskirtas ir Rudnios Švč. Mergelės Marijos Nuolatinės Globėjos parapijos klebonu.

Nuo vaikystės domėjosi fotografija. Varėnos rajone ir visoje Lietuvoje žinomas kaip profesionalus fotografas. Nuotraukose atsiskleidžia Dzūkijos gamtos specifinis koloritas gimtųjų vietų peizažuose, atskirų gamtos, miško, vandens pasaulio detalės.https://www.varenosvb.lt/bronius-krakevicius

 Apdovanojimai 
• 2022 m. „Sidabrinės bitės“ ženklas ir Varėnos rajono savivaldybės premija už istorinio paveldo saugojimą ir puoselėjimą, profesionalaus meno ir sakralumo harmonijos kūrimą.https://www.varenosvb.lt/bronius-krakevicius

 Šaltiniai 

Kategorija:Lietuvos kunigai
Kategorija:Lietuvos fotografai